На основу члана 37 Статута града Ниша ("Службени лист града Ниша", број 88/08),

 Скупштина Града Ниша на седници одржаној \_\_\_\_\_\_2016. године донела је

**Р Е Ш Е Њ Е**

 I **УСВАЈА СЕ** Извештај о раду и финансијском пословању Галерије савремене ликовне уметности Ниш - установе културе од националног значаја за 01.01.- 31.12.2015., број 138 од 26.02.2016. године, који је Одлуком број 140 од 29.02.2016. године, усвојио Управни одбор Установе.

 II Решење доставити Галерији савремене ликовне уметности Ниш - установе културе од националног значаја, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

**Председник**

**Мр Раде Рајковић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

 На основу члана 23 Статута Галерије савремене ликовне уметности Ниш - установе културе од националног значаја, Управни одбор Установе усвојио је Извештај о раду и финансијском пословању Галерије савремене ликовне уметности Ниш - установе културе од националног значаја за 01.01.- 31.12.2015., број 138 од 26.02.2016. године, Одлуком број 140 од 29.02.2016. године, усвојио Управни одбор Установе и доставио га Управи за културу на даље поступање.

Рад Галерије савремене ликовне уметности Ниш - установе културе од националног значаја, током 2015. године одвијао се истовремено у различитим областима галеријског рада и обухватао је следеће сегменте: излагачка делатност (организовање и реализација изложби), музелошка делатност, издавачко-информативна делатност и организовање ледећих манифестација: Ликовна колонија „Сићево“ 2015. и Графичка радионица „Сићево“ 2015.

У сва три изложбена простора Галерије савремене ликовне уметности у Ниш током 2015. године приређено је укупно 37 изложби, од тога у потпуној организацији Галерије СЛУ тридесет две изложбе а у организацији других установа и удружења (Факултет уметности, Ниш арт фондација, Друштво архитеката, Друштво урбаниста) пет изложби. Кроз свој изложбени програм Галерија СЛУ је наставила са обележавањем стогодишњице од Првог светског рата. У ову сврху приређене су две изложбе: „*Проклети рат* – у француском стрипу“ ( у сарадњи са Француским институтом) и „Срби и Србија на филму у Првом светском рату“ (у сарадњи са Кинотеком и НКЦ-ом).

Осим поменутог Галерија СЛУ Ниш је у 2015. приредила и две изложбе у другим срединама односно у Крушевцу и Прокупљу. У Уметничкој галерији Народног музеја у Крушевцу реализована је изложба „110 година после – избор из збирке Ликовне колоније Сићево“ а у Галерији „Божа Илић“ у Прокупљу изложба „Дела из Графичке радионице“

Имајући у виду да је Извештај о раду и финансијском пословању Галерије савремене ликовне уметности Ниш - установе културе од националног значаја за 01.01.- 31.12.2015., сачињен у складу са законом и прописима Града, као и циљевима садржаним у оснивачком акту Установе, Управа за културу предлаже доношење Решења као у диспозитиву.

 НАЧЕЛНИК

 Небојша Стевановић